અહંકારનો લોપ થાય ત્યારે જ ઓમ્નો ઉદ્ભવ થાય છે. સુખની જમણી બાજુ શાંતિ બેઠી હોય તો એ ડું લાગે અને ડાબી બાજુ અહમ બેઠો હોય તો સુખ પણ સંતાપ બની જાય છે. એકવાર તલગાજરડાથી હું પદયાત્રામાં નીકળ્યો. મને એકાંત માણવાની ઇચ્છા થઈ એટલે મેં બધાને કહ્યું કે તમે આગળ ચાલો, હું પાછળ પાછળ આવું છું. એટલામાં એક ખેડૂતે આવીને મને કહ્યું કે ‘મોરારિબાપુ નીકળી ગયા ?’ મેં કહ્યું કે હું જ મોરારિબાપુ છું. એણે જવાબ આપ્યો કે કાળી શાલ નાખી દો એટલે કંઈ મોરારિબાપુ ન બની જવાય. એક ક્ષણ માટે અહંકાર આવી ગયો પણ બીજી ક્ષણે નીકળી ગયો. એ યાદ આવ્યું કે આપણે તો વિનમ્રતાના વારસ બનવાનું છે અને નિરંજન ભગતથી નરસિંહ ભગત સુધીના ગાયક છીએ. ‘હું કરું હું કરું એ જ અજ્ઞાનતા, શકટનો ભાર જેમ શ્ર્વાન તાણે’ એ જ આપણું જીવનસૂત્ર.